Chrasť nad Hornádom

Chrasť nad Hornádom je obec na Slovensku v okrese Spišská Nová Ves, v Košickom kraji.

 Polohopis 
Obec sa nachádza vo východnej časti Hornádskej kotliny a na severných svahoch Galmusu.

 Susedné obce 
Jamník, Poráč, Spišský Hrušov, Vítkovce, Matejovce nad Hornádom.

 Vodné toky 
Hornád, Zlatník, Tekovský jarok

 Názov 
Vývin názvu obce
 1280 – Horost
 1344 – Harast
 1773 – Hrost
 1786 – Hrasce
 1808 – Chrasť
 1927 – Chrasť na Slovensku
 1932 – Chrasť nad Hornádom

Nemecký názov: Hrosst
Maďarský názov: Harászt

 Politika 
 Starostovia obce 
1990 - 1993 František Pramuka (NEKA) 
1993 - 2002 Jozef Melega (KDH) (KDH)
2002 - 2003 Jozef Melega (ANO + KDH + SDKÚ)
2004 - 2006 Marián Melega 
2006 - 2010 Marián Melega (SDKÚ-DS, KDH)
2010 - 2014 Marián Melega (SDKÚ-DS, KDH)
11.12.2014  Marián Melega (KDH,ROI)

 Obecné zastupiteľstvo 
1990 - 1994 - 11 poslancov
1994 - 1998 - 11 poslancov (5 KDH, 3 HZDS, 3 NEKA)
1998 - 2002 - 11 poslancov (8 KDH, 3 NEKA)
2002 - 2006 - 7 poslancov (4 KDH, 3 SDKÚ)
2006 - 2010 - 7 poslancov (6 KDH, 1 NEKA )
2010 - 2014 - 7 poslancov (7 KDH,od 7.11.2013 6 KDH 1 NEKA )
11.12.2014- ?  3 poslanci (3 KDH) od 22.12.2014 1 poslanec nez.

 Obyvateľstvo 
Vývoj obyvateľstva od roku 1869: 

 Rok sčítania Počet obyvateľov Počet domov 1869 350 67 1880 338 60 1890 343 66 1900 295 60 1910 276 63 1921 313 59 1930 322 61 1950 365 63 1961 489 81 1970 625 106 1980 689 122 1991 684 140 2001725 136

Zloženie obyvateľstva podľa náboženského vyznania (2001):

   Počet obyvateľov % Rímskokatolícka cirkev 713 98,1 Gréckokatolícka cirkev 6 0,8 Bez vyznania 4 0,6 Ostatné a nezistené 4 0,6

Zloženie obyvateľstva podľa národnosti (2001):
   Počet obyvateľov % slovenská 692 95,2 rómska 31 4,3 ostatné a nezistené 4 0,6

 Kultúra a zaujímavosti 
 Pamiatky 
 Rímskokatolícky Kostol Najsvätejšej Trojice, jednoloďová románska stavba s troma apsidami a vežou umiestnenou nad  presbytériom, z druhej polovice 12. až prvej polovice 13. storočia. Pôvodne išlo o románsku rotoundu tvorenú centrálnym štvorcovým priestorom so štyrmi apsidami na všetkých stranách – tetrakoncha. Apsidy boli zaklenuté konchami. Bola postavená na staroslovanskom kultovom mieste, ako dominanta okolia. Už v druhej polovici 13. storočia bol stredný priestor nadstavaný, vznikla tak veža. Pri stavbe boli použité okná s lomeným oblúkom a centrálnym stĺpikom, ktoré odkazujú na prenikanie gotického slohu. Asi v roku 1646 bola západná apsida zbúraná a nahradená loďou zaklenutou krížovou hrebienkovou klenbou, z rotundy sa tak stal jednoloďový kostol. Pri tejto úprave bol priestor veže novo zaklenutý a vznikli nové eliptické okná. Upravovaný bol v rokoch 1694 a 1749-1755, po tom, čo ho poškodil blesk. V roku 1950 bola veža nadstavaná o asi pol metra. Okrem hmoty stavby sa zo stredovekých detailov zachovalo románske okno vo východnej apside, štrbinové okno na západnej strane veže, alebo fragment nástennej maľby na severnej strane centrálneho priestoru s motívom Krista vstávajúceho z hrobu. Pôvodný, dnes zamurovaný románsky vchod bol lokalizovaný na západnej strane južnej apsidy. Pod súčasnou výmaľbou od J. Hanulu sa sondami zistili gotické nástenné maľby v dvoch vrstvách. Bočné oltáre sú neskorobarokové z konca 18. storočia. Barokový západný portál má profilované ostenie s uchami a rozoklaný frontón s nápisovou tabuľou a aliančným erbom Mariášiovcov z roku 1749. Fasády kostola sú hladké s polkruhovo ukončenýmmi oknami. Nad loďou je sanktusník ukončený barokovou helmicou. Veža s gotickými oknami s lomeným oblúkom je ukončená ihlancovou helmicou.

 Školstvo 
 Materská škola - č. d. 44
 Základná škola - č. d. 44

 Šport 
V obci pôsobí jedna telovýchovná jednota z futbalovým oddielom.Niekoľko sezón mala aj stolnotenisový oddiel.
Momentálne pôsobia futbalové družstvá dospelých, dorastu a žiakov v okresnej súťaži SOFZ.Striedavo však už hrali aj vo vyššej, krajskej súťaži.

 Referencie 

 Iné projekty 

 Externé odkazy 

 Apsida.sk- profil románskeho kostola


Kategória:Obce okresu Spišská Nová Ves